Haumea
136108 Haumea (simbol: ), patuljasti planet, četvrti najveći u Sunčevom sustavu. Otkriven je 2004. od strane skupine pod vodstvom Michaela Browna u zvjezdarnici Palomar te 2005. od strane skupine pod vodstvom J. L. Ortiza u zvjezdarnici Sierra Nevada s tim da je potonje osporavano. 17. rujna 2008. Međunarodna astronomska unija označila ga je patuljastim planetom te mu dodijelila ime Haumea po havajskoj božici porođaja.

Haumeaina ekstremna elongacija čini je jedinstvenom među poznatim patuljastim planetima. Iako joj oblik nije izravno promatran, izračuni iz svjetlosnih krivulja daju naslutiti da se radi o elipsoidu s velikom osi koja je dvostruko duža od male. Usprkos tome, vjeruje se da posjeduje gravitaciju koja je dovoljna za hidrostatičku ravnotežu time zadovoljavajući definiciju patuljstog planeta. Navedena elongacija zajedno s neobično brzom rotacijom, visokom gustoćom i visokim albedom smatra se da su posljedice sudara iz kojeg je Haumea izašla kao najveći član sudarne obitelji koja uključuje nekoliko velikih trans-neptunskih objekata i njena dva poznata mjeseca.

Posjeduje dva prirodna satelita, veću Hiʻiakau i manju Namaku.

Izvori 

Haumea
Haumea